ការសម្ភាសរបស់ សេង ហម

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស សេង ហម

ការសង្ខេបប្រវត្តិរបស់ សេង ហម

*ការសម្ភាសនៅឆ្នាំ២០១៨ អ៊ំប្រុស សេង ហម កើតនៅឆ្នាំថោះ អាយុ៦៨ឆ្នាំ មានស្រុកកំណើតនៅក្នុងភូមិបុរី ឃុំបុរី ស្រុកថ្លា ខេត្តស្ទឹងត្រែង។ អ៊ំប្រុសបានរៀនសូត្រត្រឹមថ្នាក់ទី១២ កាលពីដើម ហើយមានបងប្អូន៤នាក់ទាំងអ៊ំ មានឪពុកម្តាយជាអ្នកធ្វើស្រែចំការរហូតមក ដល់អ៊ំក៏ជាអ្នកធ្វើស្រែចំការ ឃ្វាវគោក្របីដែរ ។អ៊ំប្រុសបានរៀនការដោយសារតែឃើញលោកយាយគួរអោយអាណិត ដើរតាមឪពុកជាទាហាន អត់មានបងប្អូន​ចឹងលោកតាបានរៀបការតាមច្បាប់នៅសម័យនោះ ហើយបានកូន៦នាក់សរុប តែស្លាប់កូន១នាក់។*

ក៖ ចាសខ្ញុំសូមជម្រាបរលឹកអ៊ំ តើសព្វថ្ងៃនេះអ៊ំសុខសប្បាយដែរឬទេអ៊ំ?

ខ៖ បាទ! សុខសប្បាយនោះទេ

ក៖ ចាសខ្ញុំឈ្មោះកុយសុភីបានមកធ្វើការសម្ភាសអ៊ំ នៅឆ្នាំចរ សំរិតស័កពុទ្ធស័ករាជ២៥៦២ ខែមិគសិ ១២កើត ត្រូវនឹងថ្ងៃពុធ ទី១៩ ខែធ្នូ ២០១៨។ នាមត្រកូលនឹងនាមខ្លួនរបស់អ៊ំតើមានឈ្មោះអ្វី?

ខ៖ សេង ហម

ក៖ ចាស! តើឈ្មោះហ្នឹងអ្នកណាជាអ្នកដាក់ឈ្មោះអោយអ៊ំ?

ខ៖ ម្តាយឪពុក

ក៖ ម្តាយឪពុក! ចាសចឹងឈ្មោះហ្នឹងមានអត្តន័យយ៉ាងម៉េចដែរទៅអ៊ំ?

ខ៖ ម្តាយខ្ញុំជាអ្នកដាក់អោយពីកំណើតតែម្តង

ក៖ ចាសចឹងអ៊ំមានឈ្មោះហៅក្រៅ១ទៀតដេស?

ខ៖ អត់មាននោះទេ

ក៖ ចាតើអ៊ំកើតនៅថ្ងៃខែឆ្នាំណា?

ខ៖ កើតនៅឆ្នាំ១៩៤៩

ក៖ អូ

ខ៖ ខែប៉ុន្នាននោះទេ

ក៖ អត់ចាំ ចឹងចុះឆ្នាំខ្មែរណា?

ខ៖ ឆ្នាំខ្មែរកើតនៅឆ្នាំ១៩៦៩

ក៖ ហ្នឹងគេហៅថាឆ្នាំសកល ក៏ប៉ុន្តែចុះឆ្នាំខ្មែរអ៊ំកើតនៅឆ្នាំ?

ខ៖ ឆ្នាំថោះ

ក៖ ចាសឆ្នាំថោះ ហើយមកដល់ពេលឥឡូវនេះអ៊ំមានអាយុប៉ុន្នានដែរហើយ?

ខ៖ ៦៨

ក៖ ចាស៦៨ហើយ! ចាស! អ៊ំមានសញ្ជាតិជាអ្វី?

ខ៖ អត់ទេ ខ្មែរសុតតែម្តងណា

ក៖ ចឹងអត់មានកាត់អ្វី?

ខ៖ អត់ទេ

ក៖ ហឹម! ចាស! អ៊ំមានទីកន្លែងកំណើតដែលអ៊ំបានដឹងក្តីមកណា!

ខ៖ បាទ

ក៖ តើកើតនៅក្នុងភូមិឃុំស្រុកខេត្ត

ខ៖ (គាត់និយាយលឿនពេក)

ក៖ អ៊ំសូមមានប្រសាសន៏ម្តងទៀតនៅក្នុងស្រុកអ្វី?

ខ៖ ស្រុកថ្លា!

ក៖ ស្រុកថ្លា?

ខ៖ បាទស្រុកថ្លា ទំនប់បរិវាត ខេត្តស្ទឹងត្រែងយើងហ្នឹង

ក៖ ចាស! ចឹងឪពុកអ៊ំមានឈ្មោះអ្វី?

ខ៖ សូសេង

ក៖ សូសេង?

ខ៖ បាទ!

ក៖ ចាស!អឺសព្វថ្ងៃតើគាត់នៅរស់ហេស?

ខ៖ អត់នោះទេ ស្លាប់អស់ហើយ

ក៖ អឺ តើគាត់ស្លាប់នុងនៅអាយុប៉ុន្នានដែរអ៊ំ?

ខ៖ នៅអាយុ៨០

ក៖ ហឹម តើស្លាប់នុងដោយសារមូលហេតុអ្វីដែរ?

ខ៖ ឈឺគ្រុនស្លាប់

ក៖ ចឹងដោយសារតែជំងឺណ៎?

ខ៖ បាទ!

ក៖ ចាសៗ! តើគាត់បានចេះអក្សរដេស?

ខ៖ គាត់បានចេះខ្លះ បានចេះបន្តិចបន្តួច!

ក៖ តើភាសាអ្វីគាត់ចេះដេស?

ខ៖ អត់ចេះនោះទេ

ក៖ ដូចភាសាចិនអី?

ខ៖ អត់ចេះនោះទេ

ក៖ ចឹងភាសាបរទេសអីអត់ចេះនោះទេណេស?

ខ៖ អត់នោះទេ!

ក៖ចាស

ខ៖ គាត់ជាអ្នកស្រែចំការ! រស់នៅក្នុងព្រៃ

ក៖ ចឹងគាត់មានអត្តចរិតយ៉ាងម៉េចដែរ?

ខ៖ មានស្អីគាត់!

ក៖ ចាស! តែមុខរបររបស់គាត់ធ្វើអ្វីដែរ?

ខ៖ ធ្វើស្រូវ! ចំការ

ក៖ ធ្វើស្រែតែមួយមុខហ្នឹង?

ខ៖ ធ្វើចំការ

ក៖ ចឹងធ្វើចំការនៅខាងនុង តើមានដាំអ្វីគេអ៊ំ?

ខ៖ អឺកាលនុងដាំតែស្វាយ១មុខហ្នឹង គ្មានការរីកចំរើនដូចជាគេនៅពេលឥឡូវនេះឯណា ហាសៗ

ក៖ ហាសៗ

ខ៖ ចាស់ពីដើមមានដឹងអ្វី

ក៖ ចាសហាសៗ ចុះភូមិកំណើតរបស់គាត់កើតដឹងក្តីមក នៅក្នុងភូមិស្រុកខេត្តណាដែរ?

ខ៖ នៅតែក្នុងភូមិជាមួយនឹងគាត់នៅក្នុងភូមិបុរី ឃុំបុរី ស្រុកថ្លា ខេត្តស្ទឹងត្រែងហ្នឹងដូចគ្នា។

ក៖ ចាសៗ បងប្អូនរបស់គាត់បង្កើតៗ ចាសដូចជាបងគាត់ទី១ឈ្មោះអ្វី?

ខ៖ អូទៅអស់ហើយ

ក៖ ចាសទៅអស់ តែថាតាមានចាំដែស​រាប់ទៅហើយថាស្លាប់អស់ហើយ

ខ៖ ស្លាប់អស់ទៅហើយ!

ក៖ ចាតែមានចាំដេស?

ខ៖ សុតតែអាយុ៩០ ១០០អីណានោះកាលនុងស្លាប់អស់ហើយ

ក៖ ចឹងអត់ចាំ១នាក់ ២នាក់អីនោះទេ?

ខ៖ចាំតែឈ្មោះ!

ក៖ អ៊ំរាប់ឈ្មោះរបស់គាត់ទៅមើលថាបងគេទី១ឈ្មោះ?

ខ៖ សូចេង

ក៖​ភេទអ្វី?

ខ៖ ប្រុស

ក៖​ចាសចុះទី២?

ខ៖ ទី២ ឈ្មោះ ភ្លេចឈ្មោះគាត់បាត់ទៅហើយ យូរឆ្នាំពេក!!

ក៖ ចាស!

ខ៖ សូតឹប!

ក៖ ចឹងទី៣សូតឹប?

ខ៖ ចាស!

ក៖ ទៀត?

ខ៖ ទី៤សូសេងហ្នឹង

ក៖ ចាសចឹងឪពុករបស់អ៊ំនេះពៅគេ?

ខ៖ ហ្នឹងហើយ

ក៖ ចាស! ដល់មកនាមត្រកូលខាងម្តាយអ៊ំមានឈ្មោះអ្វី?

ខ៖ នាមត្រកូលខាងម្តាយឈ្មោះ ចាន់ម៉ៅ

ក៖ ចុះមកដល់សព្វថ្ងៃនេះគាត់នៅរស់ហេស?

ខ៖ អឺ! គាត់ស្លាប់អស់ទៅហើយ!

ក៖ អូ កាលគាត់ស្លាប់នៅអាយុប៉ុន្នាន?

ខ៖ អាយុបាន៦០ជាងទៅ៨០អីហើយ

ក៖ អូចឹងគាត់ស្លាប់ដោយសារអ្វី?

ខ៖ ឈឺគ្រុន!

ក៖ ចឹងឈឺគ្រុនហ្នឹងដែរ?

ខ៖ ឈឺគ្រុនចាស់ផង ជរា!

ក៖ គាត់មានមុខរបរធ្វើអ្វី?

ខ៖ អត់នោះទេ ធ្វើស្រែភ្លឺអីជាធម្មតា!

ក៖ ចុះគាត់មានបានចូលរៀនសូត្រដេស?

ខ៖ អត់នោះទេ

ក៖​ចាសចុះគាត់កើតនៅក្នុងភូមិ?

ខ៖ ភូមិបុរី ឃុំបុរីដែរហ្នឹង

ក៖ ចាសហើយចឹងទៅ គាត់មានបងប្អូនដូចជាបងគេទី១?

ខ៖ អូ! ភ្លេចបាត់ទៅហើយបងប្អូនគាត់ គាត់ចាស់ៗអស់ទៅហើយដែរ!!យូរឆ្នាំជាងហើយ

ក៖ ចឹងចំណែកអ៊ំវិញតើមានបងប្អូនបង្កើតៗប៉ុន្នាននាក់ដែរ?

ខ៖ ខ្ញុំហេស! មានតែ៣នាក់តើទាំងខ្ញុំមាន៤នាក់

ក៖ ចឹងតើបងគេទី១មានឈ្មោះអ្វី?

ខ៖ សេងសេន

ក៖​ភេទ?

ខ៖ ភេទប្រុស

ក៖ ទី២?

ខ៖ សេងសូយ!

ក៖ ចាសភេទ?

ខ៖ ភេទប្រុសទាំងអស់

ក៖អូចាស

ខ៖ ហើយបន្ទាប់ដល់ខ្ញុំទី៣

ក៖ ពៅ

ខ៖ ហើយទី៤ វាយកប្រពន្ធនៅឯហ្នឹង!

ក៖ អូយកប្រពន្ធនៅឯហ្នឹងចឹងហេស?

ខ៖ ហ្នឹងហើយអាហ្នឹងក្មួយនោះទេ!ហើយដល់ពេលអាពៅនោះក៏ស្លាប់ដែរ!

ក៖ ចាស

ខ៖ នៅសល់តែខ្ញុំ២នាក់តើ!

ក៖ ចាស!​ហើយទៅអ៊ំចាំថាអ៊ំបានរៀបអាពាហ៏ពិពាហ៏បាននៅក្នុងឆ្នាំណា?

ខ៖ ឆ្នាំ៧០

ក៖ ៧០ចឹងកាលនុងគេហៅថាសង្គមអ្វីគេកាលនុង តើគេហៅសង្គមអ្វីឬក៏ជារបបអ្វី?

ខ៖ លន់ណល់

ក៖ របបលន់ណល់ចឹង?

ខ៖ បាទ

ក៖ ចាស! ហឹម! តើនៅក្នុងរបបនុង នៅក្នុងប្រទេសពេលនុងមានការរីកចំរើនយ៉ាងម៉េចដែរ? តើពេលអ៊ំរៀបនុងមានការសម្បូរសប្បាយដែរឬទេអ៊ំ?

ខ៖ មានស្អីកាលនៅជំនាន់ពេលនុងចាយលុយនៅឡើយ

ក៖ ចាស!ចឹងអ៊ំបានជូនថ្លៃទឹកដោះអោយខាងស្រីណា! ខាងប្រពន្ធបានប៉ុន្នាន?

ខ៖ បានខាងស្រី

ក៖ ចាសបានប៉ុន្នានជូនខាងប្រពន្ធ?

ខ៖ អូ! កាលជំនាន់នោះគឺគេចាយប្រាក់អីបាន៦០០០ចុះកាលនៅថោកដែរ។

ក៖ ចាស! អឹម! ដល់ទៅថ្ងៃរៀបអាពាហ៏ពិពាហ៏នុងអ៊ំហូបហ្នឹងបានប៉ុន្នានតុអ៊ំ?

ខ៖ អឺ! មិនបានតុអី ហូបនៅរោងធម្មតាហ្នឹង!

ក៖ ចឹង!

ខ៖ បាទ

ក៖ ធ្វើដោយអត់ជួលគេអីដូចចឹងនោះទេ?

ខ៖ ទេគ្មាននោះទេ

ក៖ ចឹងធ្វើដោយកំលាំងខ្លួនឯង?

ខ៖ ធ្វើដោយទំនៀមទំលាប់កាលពីបុរាណ!

ក៖ ចាសដោយមានគ្នាបានជួយធ្វើរោងអីចឹងទៅអ៊ំ?

ខ៖ បាទ!

ក៖ ហើយចុះធ្វើអីនុងក៏អត់ជួលគេដែរ?

ខ៖ ធ្វើធម្មតា!

ក៖ ចឹងមានបងប្អូនអីគេមកជួយចឹង?

ខ៖ បាទៗ

ក៖ អូចាស! តើអ៊ំបានសិក្សា ចូលរៀនបានត្រឹមថ្នាក់ទីប៉ុន្នាន?

ខ៖ អូ! ខ្ញុំរៀនបានត្រឹមថ្នាក់ទី១២ហ្នឹង

ក៖ ចឹងបានទើបតែថ្នាក់ដំបូង?

ខ៖ បាទ!

ក៖ ចាស

ខ៖ កាលពីដើមបានដឹងថ្នាក់ទី១២ បានស្មើហ្នឹងថ្នាក់ទី១ឥឡូវហ្នឹង

ក៖ ចាសអ៊ំមានបានកាន់សាសនាអ្វី?

ខ៖ កាន់សាសនាព្រះពុទ្ធយើងហ្នឹង

ក៖ ចាស! ដល់ពេលអ៊ំប្រកបមុខរបរធ្វើអ្វី?

ខ៖ ប្រកបមុខរបរអ្វី! អត់ពីឪពុកម្តាយមកគឺធ្វើស្រែរហូត!មកដល់សព្វថ្ងៃគ្មានធ្វើអ្វីនោះទេ មានឃ្វាវគោ ធ្វើស្រែ ក្របីអីប៉ុណ្ណឹង

ក៖ ចាស! ចឹងទាំងនាមត្រកូលខាងប្រពន្ធរបស់អ៊ំធ្វើអ្វី?

ខ៖ ប្រពន្ធឈ្មោះ វ៉ែន កុក

ក៖ វ៉ែនកុក?

ខ៖ បាទ

ក៖ ចាស!ហើយទៅថ្ងៃខែឆ្នាំកំណើតរបស់គាត់?

ខ៖ អូ បានភ្លេចបាត់ទៅហើយ

ក៖ អូចឹងតើគាត់មានអាយុប៉ុន្នានដែរហើយ?

ខ៖ អាយុ៦០ជាងហើយ ៦៥

ក៖ ចឹងគាត់បានសិក្សាដែរឬទេអ៊ំ?

ខ៖ អត់ទេ

ក៖ អូ ចុះមុខរបររបស់គាត់បានធ្វើអ្វីដែរ?

ខ៖ កាលពីដើមឡើយគាត់ជាកូនទាហាន

ក៖ កូនទាហាន?

ខ៖ បាទ! ហើយគាត់បែកបាក់ទៅ! រត់ប្រហាលទៅ គាត់ដើរទៅនេះទៅនោះ ខ្ញុំយកគាត់ទៅ អាណិតគ្នាក្រលំបាក

ក៖ ចឹងហ៎!តើអត្តចរិតរបស់គាត់យ៉ាងម៉េចដែរ?

ខ៖ មានស្អី! គាត់ស្លូតបូតដូចយើងធម្មតា នៅតែធ្វើស្រែចំការ

ក៖ ចឹងចុះទីកន្លែងកំណើតរបស់គាត់កើតវិញកើតនៅក្នុងភូមិឃុំស្រុកខេត្តណា?

ខ៖ ខ្ញុំអត់ដឹងដែរ

ក៖ អត់ដឹង! ចឹងគាត់ចេះតែដើរតាមឪពុករបស់គាត់ធ្វើទាហានណ៎?

ខ៖ បាទ! ឪពុកគាត់ធ្វើទាហាន!

ក៖ ចាស!

ខ៖ នៅខេត្តបាន១ឆ្នាំ២ឆ្នាំអីចឹងគាត់ផ្លាស់ទៅខេត្តនោះទៅ

ក៖ អូចឹងបងប្អូនរបស់គាត់អ៊ំមានបានដឹងដេសតើមានប៉ុន្នាននាក់?

ខ៖ អត់មានដឹងនោះទេ

ក៖ ចឹងអត់ដឹងនោះទេ?អត់ដែរបងប្អូនខាងប្រពន្ធអីមកលេង?

ខ៖ ទេ! មិនដែលបានជួបមុខគ្នាផង ៤០ឆ្នាំជាងហើយ

ក៖ អូចឹងហើយគាត់ក៏អត់មានដែរទៅលេងខាងបងប្អូនគាត់ដែរ?

ខ៖ ទេ គាត់ស្លាប់អស់ហើយបង្កើតៗ ចប់!

ក៖ អូ!ចឹង!ចាស! ទៅសព្វថ្ងៃមកដល់ឥឡូវតើអ៊ំមានកូនចំនួនប៉ុន្នាននាក់?

ខ៖ ខ្ញុំមានកូនចំនួន៥នាក់

ក៖ ចាសចឹងកូនទី១ឈ្មោះអ្វី?

ខ៖ ៥ទៅ៦នាក់ អាទី១ស្លាប់បាត់ទៅហើយ បានតែ៥ឆ្នាំស្លាប់

ក៖ ចាស

ខ៖ ទី២ឈ្មោះ សេងស្រឹម

ក៖ ភេទប្រុសហេសអ៊ំ?

ខ៖ ស្រី!

ក៖ ចាសហើយមកដល់ពេលឥឡូវតើគាត់មានគូស្រកហើយឬនៅ?

ខ៖ មានហើយ បានកូនគេបានចូលសិក្សាហើយរបស់គេឥឡូវ

ក៖ ចាសហើយចុះមកដល់កូនទី២មានឈ្មោះអ្វី?

ខ៖ សេងស្រន

ក៖ ភេទ?

ខ៖ ភេទស្រីដូចគ្នា!

ក៖ចាសចឹងគេមានគូស្រករដែរ?

ខ៖ គេមានអស់ហើយ! គេបានសិក្សា

ក៖ ហើយចុះបានទី៣មានឈ្មោះអ្វី?

ខ៖ សេងទៀប

ក៖ ចុះភេទ?

ខ៖ ភេទស្រីដែរ!

ក៖ ចាសហើយចុះដល់ពេលទី៤?

ខ៖ ទី៤សេងផល

ក៖ ភេទ?

ខ៖ ភេទស្រីដែរ

ក៖​ចុះគាត់មានគូស្រករដែរ?

ខ៖ បាទ! មានអស់ទៅហើយ!

ក៖ អូ ហើយចុះទី៥?

ខ៖ ទី៥សេងហ៊ីម

ក៖ ចាស

ខ៖ បាន១ហ្នឹងតពូជ!

ក៖ ចឹងចុះទី៦?

ខ៖ ទី៦ស្លាប់ហើយ

ក៖ ចាសកូនអ៊ំទាំងអស់ហ្នឹងអ៊ំបណ្តុះបណ្តាលអោយចូលសិក្សា បានរៀនថ្នាក់ខ្ពស់ៗដែរ?

ខ៖ អត់មានស្គាល់នោះទេ

ក៖ អូ

ខ៖ បានជិតប្រឡងឌីប្លូមលែងចង់បានប្រុស បានប្តីអី ក៏ឈប់! មិនទាន់បានប្រឡងឌីប្លូមផង ហើយក៏រត់បានប្រុសទៅបានអីក៏តាមដំណើរទៅហឹម!

ក៖ ចឹងអត់មានអ្នកណាធ្វើការនៅក្នុងមន្ត្រីរាជការ?

ខ៖ ទេ អត់មាននោះទេ

ក៖ ហើយចុះមដល់ពេលឥឡូវនេះតើកូននុងមានជីវៈភាពធូរធាដេសអ៊ំ?

ខ៖ គ្រាន់បើរបស់គេ

ក៖ ចឹងបានរកស៊ីបាន!

ខ៖ បានដូចថាមិនលើសគេនោះទេ សមគេសមឯង

ក៖ ចឹងអ៊ំសាករាប់ចៅមានចំនួនប៉ុន្នាននាក់?

ខ៖ មីបងគេ៣ ទី២ គឺ៣

ក៖ ចឹងចៅមានប៉ុន្នានដែរអ៊ំ?

ខ៖ ចៅមាន១២នាក់

ក៖ ចាសចឹងតើស្រីមានប៉ុន្នាននាក់?

ខ៖ស្រី៣

ក៖ ចាសអ៊ំជីតាដែរនិយាយអំពីជីវៈប្រវតិ្តគ្រួសារគាត់កាលពីមុននុងមកតើដែរនិយាយថាយ៉ាងម៉េចដែរ?

ខ៖ អត់មានដែរនិយាយនោះទេ

ក៖ អត់ដែរនិយាយនោះទេ?

ខ៖ទេ

ក៖ ហើយចុះទីដូនអីក៏គាត់អត់មានដែរនិយាយដែរ?

ខ៖ អត់ទេ!

ក៖ រួចទៅឪពុករបស់អ៊ំ?

ខ៖ ឪពុក គាត់ដំណើររកស៊ីដឹកស្រែធ្វើភ្លឺតែមួយមុខហ្នឹង

ក៖​ចឹងអត់មានដែរប្រាប់អ្វីទៀតចាស! តើអ៊ំ!​ចូលអ៊ំនិយាយអំពីអ៊ំធ្វើស្រែចំការនុងតើមានជីវៈភាពយ៉ាងម៉េចដែរ?

ខ៖ ដូចថាជីវៈភាពសព្វថ្ងៃវារស់នៅសមគេសមឯងហើយតែវាដូចជាថាអោយមានកំលាំងតទៅមុខទៀតនោះគឺគ្មាននោះទេ សព្វថ្ងៃនេះចាស់ហើយ​ ធ្វើហត់ចង់ស្លាប់ហើយរាល់ថ្ងៃ វិលល្ងាចៗ

ក៖ ចាសចឹងអ៊ំសព្វថ្ងៃគឺឃ្វាវគោ?

ខ៖ បាទ! ឃ្វាវគោ ធ្វើស្រែបានបន្តិចបន្តួច

ក៖ ចឹងឃ្វាវគោបានប៉ុន្នានក្បាលដែរ?

ខ៖ អឺគោ៣ទៅ៤ក្បាលនុងណា

ក៖ ចឹងគោនោះជាគោរបស់ខ្លួនឯងផ្ទាល់?

ខ៖ បាទ! ជាគោរបស់ខ្លួនឯងផ្ទាល់!

ក៖ ចាស! ឃ្វាវ ទៅតែឃ្វាវ ហើយចុះផុតពីឃ្វាវទៅ ចឹងទៅតែឃ្វាវតែគោ​ហើយនិងបានមើលតែគោនុងទៅហេសតា?

ខ៖ហ្នឹង

ក៖ ចាសចឹងនៅឯនុងតើតាមានដីច្រើនដេសតា?

ខ៖​ទេគ្មាននោះទេ

ក៖​ចុះអត់មានដីកេរអាករម្តាយអីចែកអោយ?

ខ៖ អត់មាន! គ្រាន់តែមានម៉ាផ្ទះនៅជាប់ៗគ្នាចឹងណា ហើយដីធ្វើស្រែបន្តិចៗ

ក៖ ចុះដីធ្វើស្រែអី?

ខ៖ ដីស្រែជាដីកេរម្តាយនោះទេ!

ក៖ មិនមែនដីអ៊ំរុករាននោះទេ?

ខ៖ ដីរុករានមិនមាននោះទេ

ក៖ អត់មានទេ

ខ៖ អត់មានទេ!

ក៖ រួចចឹងទៅរដ្ឋកាលនុងគេមិននេះ គេហៅថារបបអ្វី? របបរដ្ឋកម្ពុជាអីនុងកាលជំនាន់នុងគេមិនចែករបបអ្វីអោយនោះតើមានដេសតា?

ខ៖ អត់នោះទេ កាលនៅជំនាន់នោះ

ក៖ ចឹងអត់មានគេចែកអោយនោះទេហេស?

ខ៖ អត់មាននោះទេ!

ក៖ ចឹងហេស ជាដីតាំងពីបុរាណមកអ្នកណាជារបស់អ្នកនុងកាន់កាប់ទៅ?

ខ៖ អឺបាទ!

ក៖ចឹងដីរដ្ឋរបបអោយអត់មាន?

ខ៖ បាទអត់មាននោះទេ!

ក៖ ហឹម

ខ៖ គ្មានរដ្ឋស៊ីញ៉េអោយយើងនោះទេ

ក៖ ចឹងអ៊ំធ្វើដីស្រែនុងមានចំនួនប៉ុន្នានហិច?

ខ៖ ដីនោះប្រហែល១ហិច ដល់១ហិចចឹង កាលពេលខ្ញុំធ្វើមានកំលាំងនៅមាន

ក៖ ចាស

ខ៖ ខ្ញុំហូបផងលក់ផង! ដល់ពេលឥឡូវនេះកូនវាមានច្រើនគ្នាចឹងទៅ វាខ្វះ

ក៖ ចឹង

ខ៖ ហើយចឹងមានគ្មានបានគ្រាប់គ្មានបានគ្រាន់នោះទេ

ក៖ ចឹងអ៊ំនៅក្នុង១ហិចចឹងធ្វើស្រូវបានប៉ុន្នានតោន?

ខ៖ បាន២តោនអី!

ក៖​ចឹងហ៎ កាលពីកូននៅតូច?

ខ៖ បាទ

ក៖ ចឹងបានលក់ខ្លះ?

ខ៖ បាទ!

ក៖ ហើយចឹងមកដល់ពេលឥឡូវនេះអត់មានបានលក់នោះទេ?

ខ៖ បាទ! ចែក

ក៖ ចែកអោយកូនហេស?

ខ៖ ចែកអោយកូន

ក៖ ចាស

ខ៖ ចឹងជួបការលំបាកនោះវាលំបាកណាស់ទៅហើយនៅកាលនុងខ្ញុំឆ្នាំណានោះឆ្នាំណាបានក៏បានទៅ ហើយឆ្នាំណាអត់ក៏អត់ទៅ

ក៖ ហឹម!

ខ៖ លេចដូចជាថ្ងៃម្សិលមិញបានអង្កការគេជួយផងអីផង! រដ្ឋជួយផងអីផងចឹងបានៗ

ក៖ ចឹង

ខ៖ បាទ

ក៖ ចឹងតាំងពីអ៊ំធ្វើស្រូវនុងមកតើមានដែរជួបគ្រោះរាំងស្ងួតអីដែលស្គកអី?

ខ៖ មានតើ! មានៗ តាមដោយឆ្នាំ យូរៗវាធ្វើទុក១ដង

ក៖ ចាស!

ខ៖ ទៅតាមដោយខែឆ្នាំនោះទេ

ក៖ ចាស

ខ៖​គ្រាន់តែថាវាយូរៗវាធ្វើទុកមួយដង ហើយដល់ពេលយូរៗវាធ្វើទុក១ដង!

ក៖ ចាស!

ខ៖ វាមានធ្វើដូចឆ្នាំឯណាដូចថានៅខាងស្រុកក្រោមនោះក៏ដូចគ្នាដែរ ខ្ញុំស្តាប់តាមវិទ្យុ

ក៖ ចាស!

ខ៖​នៅតាមទូរទស្សន៏អីនៅឆ្នាំណានោះបានលិចក្រោមអី! ឃើញតែកន្លែងលិច

ក៖ ចាស ហើយដល់ពេលហ្នឹងចឹងទៅ ដូចថាមានដឹងថាលិចអីចឹង ដូចជានៅពេលមុនៗមកកាលពីដើម តើមានគេជួយអីចឹងតើជីវៈភាពនុងបានខ្វះខាតដែរឬទេអ៊ំឬលំបាក?

ខ៖ ថាខ្វះក៏បានថាមិនខ្វះក៏បានដែរ វាមានគ្នាឯងនៅឯនោះដែរ វាមានអ្នកស្រុកអ្នកភូមិវាមិនដែលបានមើល!

ក៖​អឹម!ចឹងគេចេះជួយគ្នា

ខ៖ ចេះជួយគ្នាបានទៅវិញទៅមក!

ក៖ ចាស! ហើយចូលអ៊ំនិយាយធ្វើស្រែហ្នឹងមានការលំបាកទឹកនិងភ្ជួរអីយ៉ាងម៉េចដែរ តើមានលក្ខខណ្ឌដោយកំលាំងយើងផ្ទាល់ឬក៏មានម៉ាស៊ីនអ្វី?

ខ៖ អត់នោះទេ មានតែកំលាំងយើងផ្ទាល់ហ្នឹងហើយ! គ្មានម៉ាស៊ីនអី

ក៖ ចឹងភ្ជួរាស់?

ខ៖ ដោយគោក្របី មកដល់សម័យនេះនោះទេបានគេមានគ្រឿងចាក់ យកមកភ្ជួរដី!

ក៖ ចាស

ខ៖ ចឹងកាលជំនាន់របស់ខ្ញុំមានអ្វីមានដែរគោនិងក្របី

ក៖ ចាសកាលពីដើមមក ដូចគោក្របីកំលាំងអូសទាញចឹងទៅណា?

ខ៖ បាទ!ៗ

ក៖ ដល់ពេលឥឡូវមាននៅក្នុងស្រែអីចឹងទៅអត់មានម៉ាស៊ីនប៊ូមនោះទេ?

ខ៖ ទេគ្មាននោះទេ!

ក៖ ចឹងគេប្រើអ៊ំធ្វើយ៉ាងម៉េចបើសិនជាអត់មានទឹកនៅក្នុងស្រែតើបានទឹកឯណាដាក់នៅក្នុងស្រែធ្វើយ៉ាងម៉េចនៅពេលនុង?

ខ៖ តាមយថាកម្ម

ក៖ ចឹងហេ

ខ៖ បាទ

ក៖ អត់មានថា ស្អីគេស្នាតអីប្រហូរប្រឡាយអីមានដែរឬទេអ៊ំ?

ខ៖ អត់មានទេ

ក៖ បាទ

ខ៖ អត់មានប្រឡាយអីចឹងនោះទេ

ក៖​ហឹម!

ខ៖ គេបានធ្វើថ្មី កសាងអោយមូលដ្ឋានគេមានប្រឡាយមានប្រនប់អីធ្វើអោយហើយមកដល់ពេលឥឡូវ

ក៖ ចឹងគេមានប្រពន្ធ័ទឹកគេ

ខ៖ បាទ! គេធ្វើអោយហើយមកដល់ពេលឥឡូវ! វាស្រួលអស់ហើយ

ក៖ ចឹងនៅក្នុងភូមិហ្នឹងឥឡូវមានការអភិវឌ្ឃន៏ហ្នឹងមានអ្វីខ្លះហើយមកដល់ពេលឥឡូវនេះ?

ខ៖ មានស្ពាន!

ក៖ មានដូចជាស្ពាន!

ខ៖ មានសាលារៀន

ក៖ ចាសនៅជិតផ្ទះអ៊ំដេស?

ខ៖ ផ្លូវសាលារៀននៅផ្ទះខ្ញុំហ្នឹង

ក៖ ចឹង! ហើយមានអ្វីគេទៀតអ៊ំរាប់ទៅមើល?

ខ៖ មើល មានដូចជាសាលារៀន២ ហើយអភិវឌ្ឃន៏ដូចជាភ្លើងអីគេដាក់អស់ហើយ

ក៖ ចាសមានដូចជាប្រព័ន្ធភ្លើងអី ចុះមានប្រព័ន្ធទឹកស្អាតអីវិញតើមានដេសអ៊ំ?

ខ៖ ប្រព័ន្ធទឹកស្អាតអីគេដាក់អោយអស់ទៅហើយ

ក៖ ចុះតើមានអ្វីខ្លះទៀតគេជីកអណ្តូងនុងដេស?

ខ៖ បាទ!មាន!

ក៖ ចាស! ចឹងអ៊ំគិតមើលតាំងពីអ៊ំដឹងក្តីមករហូតមកដល់ពេលបច្ចុប្បន្នតើការដឹងក្តីហ្នឹង អ៊ំពេញចិត្តនៅក្នុងសង្គមអ្វី?

ខ៖ ដូចថាមានការរីកចំរើនហើយមកដល់ពេលឥឡូវនេះហ៎!

ក៖ ចឹងមកដល់ពេលឥឡូវទើបតែពេលបច្ចុប្បន្ននេះនោះទេអ៊ំ តាំងពីដឹងក្តីមកដល់ពេលឥឡូវហ្នឹង

ខ៖ មកដល់ពេលឥឡូវហ្នឹងគេរីកចំរើនរបស់គេហើយ!

ក៖ ចឹង!

ខ៖ បាទ ហើយមានផ្លូវស្អីៗ

ក៖ ចុះកាលពីមុនមក

ខ៖ មានផ្លូវស្ពានសុតតែដែកអ៊ីនុកអី ឡាន អូស!! បើដូចជាផ្ទះខ្ញុំនេះ! ប៉ុន្តែវាមិនទាន់ក្រោលកៅស៊ូ វាលែងដីហ៊ុយហើយ!

ក៖ ចឹងដីហ៊ុយ!

ខ៖ ហ៊ុយ!

ក៖ ហាសៗ

ខ៖ ដល់ពេលគេមួយឆ្នាំបន្តិចៗធ្វើអោយ ចុះគេមានលុយឯងណាធ្វើអោយទាំងអស់ មិនមែនមានតែយើងឯងណា!ភ្លែកគ្រាប់ច្រកធ្វើហ្នឹង អោយតែនៅតាមភូមិ មានភូមិគេធ្វើអោយទាំងអស់ ភូមិរាប់រយភូមិមិនមែនមានតែយើងឯងណា ឆ្នាំនេះអ្នកនេះឆ្នាំនោះអ្នកនោះចឹងទៅ ដល់ពេលបន្តបន្ទាប់!

ក៖ ចឹងអ៊ំមានពាក្យអ្វីផ្តាំផ្ញើដល់កូនចៅជំនាន់ក្រោយ?

ខ៖ ផ្តាំដល់កូនចៅជំនាន់ក្រោយថា បើសិនជាគេធ្វើស្រែធ្វើភ្លឺទៅធ្វើនឹងគេចឹងទៅ កុំទៅជៀសអ្វីអត់បាននោះទេ បើសិនជាយើងខ្វះបាទ!

ក៖ ចាស

ខ៖ ចុះវាមិនខ្វះអីប៉ុន្នាននោះទេ យើងវារកស៊ីមិនទាន់គេនោះទេ! វារកស៊ីនេះវារកស៊ីនោះទេ ដូចថាគេមានលុយ គេមានកាក គេធ្វើដី គកោ គឯងអត់មានដីធ្វើនឹងគេ ធ្វើបានតែមួយរស់ៗ ទៅ បាន!! មួយរស់ប៉ុន្នាននោះទេ តែវាបានសមគេសមឯងដែរ បានមួយរដូវៗ រស់! បាទ ផ្តាំផ្ញើកូនចៅចឹងឯងថា ដូចខ្ញុំទៅលែងរួចហើយបើសិនជាចំណាស់ហ្នឹងហើយ! ធ្វើយ៉ាងម៉េចរកស៊ីអោយត្រូវគ្នាចឹងទៅ កុំប្រកែនគ្នា ធ្វើយ៉ាងម៉េចបើសិនជាឪរកដីអោយកូនបានរីកចំរើនទៅហើយ!!

ក៖ ចឹងមានទៀតដេសអ៊ំ?

ខ៖ អត់ទេ!

ក៖ ចឹងខ្ញុំសូមអរគុណអ៊ំច្រើន! ដែរអ៊ំលះបង់ពេលវេលាដ៏មានតំលៃ!អោយខ្ញុំធ្វើការសម្ភាសដឹងអំពីជីវៈប្រវត្តិរបស់អ៊ំចឹងខ្ញុំសូមថតរូបរបស់អ៊ំ១ប៉ុសនឹងបទសម្ភាសហ្នឹងយកទៅដាក់នៅសកលវិទ្យាល័យBYU

ខ៖ (អ៊ំសួរបញ្ជាក់ ប៊ីវ៉ាយូ?)

ក៖ BYU នៅUSA

ខ៖ ចាសហើយកត់អោយខ្ញុំផង

ក៖​ចាសនៅUSAចឹងណាអ៊ំ ចឹងខ្ញុំសូមជូនពរអ៊ំអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ ចឹងខ្ញុំសូមជម្រាប់លាណាអ៊ំ!

ខ៖ បាទ!